cyanic-selkie/wikianc huggingface dataset:
Emilia Fox
Yksityiselämä
Fox soittaa pianoa ja selloa. Hän on myös kamppailulajien taitaja. Hän solmi vuonna 2005 näyttelijäkollegansa Jared Harrisin kanssa avioliiton, joka kesti viitisen vuotta. Vuonna 2010 Fox sai tyttären näyttelijän ja rauhanaktivistin Jeremy Gilleyn kanssa, mutta pari erosi seuraavana vuonna.
Harsintaharvennus
Harsintaharvennus eli yläharvennus tarkoittaa metsänhoidon kasvatushakkuuta joka kohdistuu vallitseviin latvuskerroksiin enemmän kuin alaharvennus. Heikoimmin kasvaneiden puiden lisäksi poistetaan myös valtapuustoa. Toimenpiteen jälkeen valtapuustona ovat toiseksi suurimmat eli lisävaltapuut.
Harsintahakkuut ei ollut vuosikymmeniin suosiossa kunnes se alkoi jälleen 1980-luvulla saada jalansijaa.
Kolmekymppinen
Kolmekymppinen on Frederikin vuonna 1980 julkaisema albumi. Albumi myi yli 25 000 kappaletta eli kultaa ja sieltä nousivat pinnalle Frederikin hitit ”Kolmekymppinen” ja ”Sheikki Ali Hassan”.
GitHub
pienoiskuva|Githubin etusivu
GitHub on vuonna 2008 avattu verkkosivusto, joka tarjoaa paikan Git-versionhallintaa käyttäville ohjelmakehitysprojekteille. Git itsessään on komentoriviohjelma ja GitHub tarjoaa käyttöliittymän sekä tallennuskapasiteettia Gitillä hallittuihin tietovarastoihin. GitHubin verkkosivujen kautta voi myös ladata lähdekoodia. Gitin lisäksi GitHub tarjoaa projekteille toimintoja kuten bugienseurannan, kehitystoiveet, tehtävien hallinnan ja wikin.
GitHub tarjoaa palvelunsa ilmaiseksi julkisesti nähtävillä oleville tietovarastoille. Yksityiset tietovarastot olivat pitkään maksullisia, mutta tammikuusta 2019 alkaen kaikki käyttäjät ovat voineet käyttää yksityisiä tietovarastoja rajoitetuilla ominaisuuksilla.
Syyskuussa 2020 GitHubin käyttäjähaun mukaan sillä oli yli 43 miljoonaa käyttäjää ja yli 100 miljoonaa tietovarastoa. Tämä tekee siitä maailman suurimman lähdekoodi-verkkopalvelun.
Microsoft osti GitHubin 7,5 miljardilla dollarilla kesäkuussa 2018 käyttäen omia osakkeitaan maksuvälineenä.
Yritysrakenne
Alun perin GitHubilla ei ollut keskitason managereita, mutta vuonna 2014 työntekijöiden määrän kasvettua GitHubille tuli keskitason managereita. Toimitusjohtaja on ollut Nat Friedman lokakuusta 2018 lähtien.
Maskotti
GitHubin maskotti on octocat, joka on viisikätinen mustekala. Octocatin alkuperäisen version on luonut graafikko Simon Oxley iStock-valmiskuvapalveluun. GitHub neuvotteli Oxleyltä yksinoikeuden kuvaan, koska halusi käyttää sitä logonaan, minkä iStockin lisenssi silloin esti. Internetin käyttäjät ovat ajan saatossa kehittäneet octocatista useita muita versioita, jotka ovat nähtävissä GitHubin Octodex-sivulla.
GitHub
GitHubin kehitys alkoi lokakuussa 2007, ja se julkaistiin huhtikuussa 2008 muutaman kuukauden beetatestauksen jälkeen.
GitHubin ydintuote on ohjelmakoodin pilvitallennus, mutta sen ympärille on vuosien varressa rakentunut useita työkaluja ja ominaisuuksia, kuten esimerkiksi
GitHub tarjosi alussa koodinsäilönnän sekä osan työkaluista ilmaiseksi yksityisille projekteille mutta kehittyneet projektinhallintatyökalut yksityisiin projekteihin olivat maksullisia. Vuonna 2020 kaikki sen perustoiminnot tulivat ilmaisiksi eräin rajoituksin.
GitHub Enterprise
GitHub Enterprise on erityisesti isoille yrityksille suunnattu palvelu, joka muun muassa sallii SAML-kirjautumisen ja kehittyneen käyttäjä- ja pääsynhallinnan. Enterprise on saatavilla kahdessa versiossa: Enterprise Cloud, joka on GitHubin palvelimella hostattu sekä Enterprise Server, jota voi ajaa omalla palvelimella. Marraskuussa 2018 yli 2,1 miljoonaa organisaatiota käytti GitHub Enterpriseä.
GitHub Desktop
GitHub Desktop on Electronilla kehitetty työpöytäohjelma, joka sallii Gitin käytön graafisesti komentorivin sijaan. Lisäksi Desktopilla voi käyttää GitHubin projektinhallintatyökaluja. GitHub Desktop on avointa lähdekoodia.
Atom
Atom on Electronilla kehitetty avoimen lähdekoodin monialustainen, ohjelmoijille tarkoitettu tekstieditori. Se on saatavilla Windowsille, macOS:lle ja Linuxille.
Rasmus Rask
thumb|Rasmus Christian Rask Rasmus Rask (22. marraskuuta 1787, Brændekilde, Fyn – 14. marraskuuta 1832, Kööpenhamina) oli tanskalainen kielentutkija. Hän käytti historiallis-vertailevaa metodia indoeurooppalaisten kielten (erityisesti islannin ja muiden skandinaavisten kielten) tutkimiseen ja kirjoitti kielioppeja useista kielistä. Rask tutki myös suomalais-ugrilaisia kieliä. Hän vieraili Turussa maaliskuussa 1818. Hän opiskeli suomea ja antoi tutkijana runsaasti virikkeitä suomalaisille kollegoilleen. Rask selitti muun muassa suomen kielen historian tutkimisen tärkeyttä. Raskin innoittamana A. J. Sjögren sovelsi ensimmäisenä suomalaisena historiallis-vertailevaa metodia suomensukuisten kielten tutkimuksessa. Rask myös vaikutti siihen, että tutkimusmatkat Venäjän suomensukuisten kansojen pariin päästiin vihdoin aloittamaan. Ensimmäisen matkan teki Sjögren vuosina 1824–1829.
Elämäsi parhain aika
Elämäsi parhain aika (The Time of Your Life, suomeksi myös nimillä Tämä elämäsi aika, Elämä on leikki ja Elämän liekki ) on yhdysvaltalaisen William Saroyanin kirjoittama viisinäytöksinen näytelmä vuodelta 1939. Se on ensimmäinen näytelmä, joka voitti sekä Pulitzer-palkinnon että New York Drama Critics’ Circlen palkinnon. Näytelmä kantaesitettiin 25. lokakuuta 1939 New Yorkin Booth-teatterissa. Näytelmän on ensimmäisenä suomentanut Toini Aaltonen vuonna 1942.
Juoni
Mukava ja varakas Joe istuu Nickin kapakassa, kannustaa muitakin asiakkaita olemaan juuri niin erikoisia kuin ovat ja auttaa heitä pyrkimyksissään.
Saroyan käytti Nickin kapakan esikuvana Izzy Gomezin ravintolaa San Franciscossa, jossa hänellä oli tapana käydä.
Esityshistoriaa
The Time of Your Life on alkuperäistuotannon jälkeen tuotu Broadwaylle kolmasti: vuonna 1940, vuonna 1969 John Hirschin ohjaamana ja 1975 Jack O’Brienin ohjaamana.
Maaliskuussa 1972 näytelmä sai ensi-iltansa Huntington Hartford Theaterissa Los Angelesissa, ohjaajana Edwin Sherin ja näyttelijöinä muiden muassa Henry Fonda, Richard Dreyfuss, Ron Thompson, Gloria Grahame, Strother Martin, Jane Alexander, Richard X. Slattery ja Pepper Martin.
Elokuva- ja tv-sovituksia
Vuonna 1948 H. C. Potter ohjasi näytelmän elokuvaksi Vain yksi vuorokausi, rooleissa muun muassa James Cagney (Joe) ja hänen sisarensa Jeanne Cagney (Kitty Duval). Vuonna 1958 näytelmä esitettiin Tom Donovanin ohjaamana suorana televisioesityksenä, mukana muun muassa Jackie Gleason.
Suomessa Jotaarkka Pennanen ohjasi teoksen televisionäytelmäksi Elämäsi parhain aika vuonna 1978. Se ensiesitettiin Yle TV1-kanavalla 28. syyskuuta 1978. Rooleissa nähdään Eeva-Maija Haukinen (Kitty), Kari Franck (Joe), Svante Martin (Tom), Martti Tschokkinen ja Eero Ahre (merimies). Pennanen ohjasi näytelmän myös Tampereen Teatteriin 1994.
Sant Mat
Sant Mat on henkinen tie, joka rakentuu sisäisen äänen ja valon meditaatiolle, henkisen opettajan antamalle initiaatiolle ja ohjaukselle sekä eettiselle elämäntavalle. Mestarin tehtävä on antaa oppilaalle tietoinen sisäinen kokemus Jumalan voimasta, joka ilmenee sisäisenä valona ja äänenä. Tämä sielun ja Jumalan välisen sisäisen yhteyden luominen tapahtuu initiaatiossa ja se muodostaa meditaatioharjoitusten perustan. Eettiseen elämäntapaan kuuluu kasvisruokavalio, päihdyttävien aineiden välttäminen, sekä sitoutuminen vain yhdenlaiseen meditaatioharjoitukseen. Myös pyyteettömän palvelun toteuttaminen on oleellinen osa Sant Matin periaatteita.
Sant Mat -perimyslinjan henkisiä opettajia on Intiassa useita. Suomessa Sant Mat -meditaatiota on esitelty muutamia kertoja ja Helsingissä toimii yksi meditaatioryhmä, joka koostuu Sant Baljit Singh -nimisen mestarin oppilaista.
Gospel Flight ry., http://www.uskonnot.fi/yhteisot/view?orgId=103, 22.8.2006.
Sara Varone
Sara Varone (s. 17. joulukuuta 1972) on italialainen glamourmalli ja televisiopersoona. Hän on yhtenä esiintyjänä italialaisessa tietokilpailuohjelmassa Buona Domenica.
Kuokkalan terveysasema
Kuokkalan terveysasema oli Jyväskylän Kuokkalan kaupunginosassa toimiva kaupungin terveysasema.
Kuokkalan terveysaseman palvelut siirtyivät 10. helmikuuta 2021 Keski-Suomen Sairaala Nova an.
Christopher Isherwood
pienoiskuva|Isherwood vuonna 1973. Christopher William Bradshaw Isherwood (26. elokuuta 1904 Disleys, Yhdistynyt kuningaskunta – 4. tammikuuta 1986 Santa Monica, Yhdysvallat) oli brittisyntyinen englanninkielinen kirjailija, joka sai vuonna 1946 Yhdysvaltain kansalaisuuden.
Lapsuus ja nuoruus
Christopher Isherwood syntyi vuoden kuluttua vanhempiensa avioitumisesta. Hänen äitinsä oli Kathleen Bradshaw Isherwood (o.s. Machell Smith) ja isänsä Francis "Frank" Isherwood, Britannian armeijan kenraaliluutnantti ja buurisodan veteraani. Isherwood asui lapsena useilla paikkakunnilla, minne hänen isänsä armeijaura perheen vei.
pienoiskuva|Isherwood (vasemmalla) ja [[W. H. Auden vuonna 1939.]] Varhaisteinivuodet 1914–1918 Isherwood opiskeli St. Edmund Schoolissa Surreyssä, jossa hän tapasi sittemmin kirjailijana ja runoilijana tunnetun W. H. Audenin. Heistä tuli elinikäiset ystävät. Isherwoodin isä kaatui toukokuussa 1915 johtaessaan ensimmäisen maailmansodan aikana epätoivoista hyökkäystä toisessa Ypresin taistelussa.
14 ja 18 ikävuosien välillä 1919–1922 Isherwood opiskeli Repton Schoolissa, jossa hän tutustui Edward Upwardiin, jonka kanssa kirjoitti surrealistiset Mortmere-tarinat. Vuosina 1923–1925 Isherwood opiskeli Cambridgen Corpus Christi Collegessa mutta ei suorittanut loppututkintoa. Samanaikaisesti Auden, joka opiskeli Oxfordissa, tutustutti hänet Stephen Spenderiin. Cambridgen jälkeen Isherwood asui Ranskassa, jossa hankki elantonsa antamalla englannin kielen yksityistunteja. 1920-luvun lopulla hän opiskeli lääketiedettä Lontoon King’s Collegessa mutta keskeytti jo puolen vuoden kuluttua ystävänsä W. H. Audenin neuvosta. Vuonna 1928 Isherwood julkaisi ensimmäisen kirjallisen tuotoksensa ”All the Conspirators”, joka oli pastissi ajankohdan modernistisesta kirjallisuudesta, sankarina äitinsä psykologisesti tukahduttama nuori mies.
Berliini
Konservatiivinen brittiyläluokka hylkäsi Isherwoodin eikä hyväksynyt hänen homoseksuaalisuuttaan. Vuonna 1929 Isherwood pakeni Berliiniin, jossa aikoi viettää muutaman viikon kirjailijaystävänsä Audenin kanssa. Hän kuitenkin viipyi kaupungissa aina vuoteen 1933 asti, kunnes valtaan tuli Saksan kansallissosialistinen työväenpuolue joka ajoi hänet pois maasta.
Berliinissä 1931 Isherwood tapasi Jean Rossin, joka oli hänen romaanihenkilönsä Sally Bowlesin esikuva, sekä Gerald Hamiltonin, jonka inspiroi nimihenkilön tarinaan Mr Norris Changes Trains. Syyskuussa 1931 runoilija Willian Plomer esitteli Isherwoodin kirjailija E. M. Forsterille, josta tuli pian hänen esikuvansa. Forster testamenttasi Isherwoodille kirjansa Maurice tekijänoikeudet.
Berliinin-vuosinaan Isherwood opetti englantia ja jatkoi komeisiin nuoriin miehiin kohdistuvaa mielenkiintoaan tässä sallivassa ympäristössä. Näin hän tuli tuntemaan myös ensimmäisen suuren rakkautensa Heinz Neddermeyerin. Isherwoodin kirjoitukset Berliinin maanalaisesta seksielämästä oli myöhemmin pohjana John Henry Mackayn teokselle The Hustler. Berliinissä Isherwood kirjoitti myös teoksensa Goodbye to Berlin, jonka pohjalta John Van Druten kirjoitti vuosia myöhemmin näytelmän I Am a Camera. Useiden eri teatteritulkintojen jälkeen siitä muodostui menestynyt musikaali Cabaret ja samanniminen elokuva.
Ennen toista maailmansotaa
1930-luvun lopulla Isherwood matkusti ympäri Eurooppaa ja asui muun muassa Kööpenhaminassa ja Portugalin Sintrassa. Hän kirjoitti yhdessä W. H. Audenin kanssa kolme näytelmää: The Dog Beneath the Skin (1935), The Ascent of F6 (1937) ja On the Frontier (1938). Tähän samaan aikaan hän kirjoitti kevyesti ironisen omaelämäkerrallisen teoksen Lions and Shadows (1938). Audenin kanssa hän matkusti myös Kiinaan vuonna 1938 hankkimaan materiaalia Kiinan ja Japanin sodasta heidän yhteiseen teokseena Journey to a War (1939).
Elämä Yhdysvalloissa
pienoiskuva|Donald Bachardy, kuvaajana Van Vechten (1954). Isherwood ja Auden palasivat Kiinasta Englantiin Yhdysvaltain kautta ja ihastuivat maahan niin, että päättivät tammikuussa 1939 muuttaa sinne pysyvästi. Yhdistynyt kuningaskunta oli juuri julistamassa sodan Saksaa vastaan, joten miehet saivat muuttonsa takia kritiikkiä epäisänmaallisuudesta. Vietettyään muutaman kuukauden Audenin kanssa New Yorkissa Isherwood asettui Kaliforniaan, missä hän elätti itsensä kirjoittamalla elokuvakäsikirjoituksia Hollywoodissa ja antamalla kielenopetusta.
Jukka Tammi
Jukka Tammi voi tarkoittaa seuraavia:
EVO
EVO tai Evo tarkoittaa seuraavia asioita:
Katso myös
Evoon liittyvät myös seuraavat:
Kuunari
thumb|250px|Ranskalainen kuunari Étoile. thumb|250px|Ahvenanmaalainen kuunari [[Linden (kuunari)|Linden.]] Kuunari on kaksi- tai useampimastoinen pitkittäistakiloitu purjealus, jonka etummainen masto ei ole pitempi kuin taaempi tai taaemmat mastot. Etummainen masto eli fokkamasto voi olla osittain varustettu raakapurjeilla. Pitkittäistakila mahdollistaa aluksen käsittelyn pienemmällä miehistöllä verrattuna raakapurjeisiin vastaavankokoisessa aluksessa. Maailman suurin kuunari oli yhdysvaltalainen vuonna 1902 valmistunut Thomas W. Lawson, jossa oli seitsemän mastoa. Pienen miehistön vuoksi purjeiden nostamiseen tarvittiin moottorien apua.
Kahvelikuunari eli hoilo on alus, joka on takiloitu kahveli- ja latvapurjein ja jossa ei ole lainkaan raakapurjeita.
Brigantiini on kaksimastoinen purjealus, jonka fokkamasto on täystakiloitu. Mikäli aluksen molemmat mastot ovat täystakiloituja, on kyseessä priki.
Kuunarilaiva eli kuunariparkki on kolme- tai useampimastoinen alus, jonka keulamasto on varustettu raakapurjeilla ja iso- ja perämasto(t) kahveli- ja latvapurjeella. Kolmimastokuunarilaivaa kutsutaan myös barkentiiniksi.
Louis Chiron
Louis Alexandre Chiron (3. elokuuta 1899 Monte Carlo, Monaco – 22. kesäkuuta 1979 Monaco) oli monacolainen Grand Prix -kuljettaja. Hän voitti useita GP-kilpailuja 1920-luvulta 1940-luvulle. Chiron oli mukana myös Formula 1 -sarjassa, kun sarja alkoi. Hän osallistui 19:ään F1:n MM-kilpailuun vuosina 1950–1951, 1953, 1955–1956 sekä 1958. Hän saavutti kolmannen sijan kotikilpailussaan Maseratilla vuonna 1950, joka jäi hänen ainoaksi pistesijoituksekseen. Näin ollen hän saavutti urallaan yhteensä neljä pistettä. Chiron oli 55-vuotiaana sekä vanhin F1-kilpailuun mukaan yrittänyt kuljettaja että vanhin F1-kilpailuun osallistunut kuljettaja. Hän oli 58 vuoden ja 288 päivän ikäinen osallistuessaan vuoden 1958 Monacon kilpailuun, mutta karsiutui ja tämä jäi hänen viimeiseksi kilpailuksi F1-sarjassa.
Dinaari
Dinaari on monissa arabimaissa ja entiseen osmanien valtakuntaan kuuluneissa maissa käytössä oleva valuutta. Nimi periytyy Rooman valtakunnan aikaan käytetystä denaarista.
Fc
Fc tai FC voi tarkoittaa seuraavia:
Kim Tae-young
Kim Tae-young (s. 8. marraskuuta 1970 Goheung) on eteläkorealainen jalkapalloilija. Pelipaikaltaan hän oli keskuspuolustaja.
Kim edusti seuratasolla pisimpään kotimaassaan Chunnam Dragonsia.
Etelä-Korean maajoukkueessa Kim pelasi 104 ottelua ja teki niissä kolme maalia vuosina 1992–2004. Hän pelasi vuoden 1998 MM-kilpailuissa kolme ja vuoden 2002 MM-kilpailuissa seitsemän ottelua.
OR-portti
thumb|OR-portti. OR-portti (, josta käytetään suomalaista nimitystä tai) on looginen portti, joka vastaa loogista disjunktiota ja siten sanaa ”tai”. Operaatiosta käytetään logiikassa joskus symbolia \lor. Sen merkitys on ”kun jokin on tosi”, ts. propositiologiikan kaavana:
ja totuustauluna:
Ohjelmointikielissä
Ohjelmointikielissä OR bittioperaatio merkitään usein  erona Boolen algebran mukaisesta operaatiosta.
Fg
Fg tarkoittaa seuraavia:
Sonia Evans
pienoiskuva|Sonia Evans esiintymässä Bristolissa vuonna 2014.Sonia Evans (s. 13. helmikuuta 1971), paremmin tunnettu nimellä Sonia, on englantilainen Liverpoolista kotoisin oleva laulaja. Suosituimmillaan hän oli 1980-luvun lopulla ja 1990-luvun alussa.
Hänen laulaja uransa käynnistyi tuottajatrio Stock Aitken Watermanin avulla vuonna 1989. Hänellä oli lukuisia hittejä Britannian singlelistalla mukaan lukien listan kärkeen noussut hitti "You'll Never Stop Me Loving You". Soniasta tuli nuorin naisartisti Britannian singlelistan ykkösenä sitten Mary Hopkin in 20 vuotta aikaisemmin julkaistun ”Those were the days”-hitin.
Vuonna 1989 hän oli myös osallisena Band Aid II -hyväntekeväisyyssinglen tekemisessä.
Diskografia
Albumit Singlet (suluissa julkaisupäivä Britanniassa)
Velhokala
Ulkonäkö ja koko
Velhokala voi kasvaa noin 40 cm pitkäksi. Suurin mitattu yksilö painoi 2,4 kiloa. Se on yleisväriltään useimmiten harmaa tai ruskea, ja siinä saattaa olla punertavia tai oransseja läikkiä. Kalan pinta on epätasainen ja näyttää kiveltä.
Levinneisyys ja elinympäristö
Kivikaloja elää indopasifisella merialueella Punaiseltamereltä ja Itä-Afrikasta Riukiusaarille ja Australiaan asti. Niitä esiintyy useimmiten koralliriuttojen läheisyydessä.
Käyttäytyminen ja myrkyllisyys
Velhokalat saalistavat pienempiä kaloja väijyksistä.
Velhokalaa pidetään myrkyllisimpänä kalalajina. Velhokalalla on selässään noin 13 vahvaa piikkiä, jotka ovat yhteydessä tappavan voimakasta proteiinipohjaista hermomyrkkyä sisältäviin myrkkyrauhasiin. Jos velhokalan päälle astuu, terävät piikit lukkiutuvat pystyasentoon ja uppoavat uhriin. Piikkien juuressa oleva myrkky vapautuu piikkien kautta uhrin elimistöön. Piikkien uppoamissyvyydestä riippuen myrkky voi tappaa ihmisen jopa muutamassa tunnissa, mikäli uhri ei pääse nopeasti sairaalahoitoon. Monissa tapauksissa uhri kuitenkin hukkuu erittäin voimakkaan kivun lamaannuttamana. Vaarallisuutta tehostaa se, että velhokalaa on hyvin vaikeaa havaita sen erinomaisen naamioitumiskyvyn takia: se näyttää pohjassa aivan tavalliselta kivenmurikalta peiteltyään itsensä hiekalla ja muutettuaan väritystään ympäristönsä mukaiseksi. Pistokohdan upottaminen mahdollisimman kuumaan veteen voi auttaa, koska myrkyn proteiini hajoaa kuumuuden vaikutuksesta.
Velhokalan päälle astunut jalka saattaa halvaantua täysin. Pahimmassa tapauksessa jalka saatetaan joutua amputoimaan. Myrkky aiheuttaa tunteja kestävän sietämättömän voimakkaan tuskan, halvauksen, šokin ja pistoksen saaneeseen jalkaan usein myös kuolion. Potilaan verenkiertojärjestelmä halvaantuu, minkä takia pulssi kiihtyy. Vahingoittunut raaja paisuu hyvin paljon. Henkiin jääneet uhrit ovat kärsineet hermovaurioista, jotka johtavat lihasten surkastumiseen. Myös myrkyttyneen alueen ympärillä olevat kudokset voivat alkaa tuhoutua. Hoidettuinakin kipu ja turvotus voivat jatkua kuukausia.
Myrkky sisältää seoksen hemolyyttistä stonustoksiinia, proteiinipohjaista verrukotoksiinia ja kardiotoksista kardioleputiinia.
Fh
Fh tarkoittaa seuraavia:
Armand Călinescu
Armand Călinescu (4. kesäkuuta 1893 Piteşti – 21. syyskuuta 1939 Bukarest) oli romanialainen oikeistopoliitikko, joka toimi Romanian pääministerinä maaliskuusta syyskuuhun 1939. Hänet salamurhattiin.
Călinescun isä oli upseeri ja maanomistaja. Călinescu oli ammatiltaan asianajaja ja kuului Iuliu Maniun johtamaan kansalliseen talonpoikaispuolueeseen (PNŢ). Puolueen ollessa hallituksessa vuosina 1928–1930 hän toimi virkamiehenä maatalous- ja sisäministeriöissä. Joulukuussa 1937 hän kuitenkin ryhtyi sisäministeriksi Octavian Gogan johtamaan kansalliskristillisen puolueen hallitukseen. Călinescu jatkoi sisäministerinä myös patriarkka Miron Cristean hallituksessa. Kuningas Kaarle II oli helmikuusta 1938 alkaen hallinnut Romaniaa käytännössä diktatorisesti. Călinescusta tuli pian hallinnollisten kykyjensä vuoksi kuninkaan diktatuuria tukeneen hallituksen vahva mies. Cristean terveyden heiketessä Călinescu nimitettiin ensin varapääministeriksi ja Cristean kuoltua hänestä tuli maaliskuussa 1939 uusi pääministeri.
Călinescu yritti pysäyttää suurta kannatusta nauttineen fasistisen Rautakaartin etenemisen sekä puuttumalla ankarilla voimakeinoilla puolueen toimintaan että yrittämällä houkutella sen kannattajia puhumalla Romanian ”kansallisesta uudestisyntymisestä” hänen hallituksensa johdolla. Hän pyrki myös suuntamaan Romanian ulkopolitiikan länsivaltoihin eli Britanniaan ja Ranskaan natsi-Saksan sijasta. Călinescu ei ehtinyt toteuttaa suunnitelmistaan paljoakaan, sillä Rautakaartia kannattaneet terroristit salamurhasivat hänet syyskuussa 1939. Hän joutui väijytykseen Bukarestissa ollessaan palaamassa virka-autollaan Cotrocenin palatsista. Tulituksessa kuolivat myös Călinescun henkivartija ja autonkuljettaja. Kuusi salamurhaan osallistunutta miestä teloitettiin vielä samana päivänä murhapaikalla.
HMS Malmö (1938)
HMS Malmö (runkonumero J7) oli Ruotsin laivaston Göteborg-luokan hävittäjä.
Alus tilattiin Eriksbergs Mekaniska Verkstads AB:lta. Sen köli laskettiin 1937 ja alus laskettiin vesille 22. syyskuuta 1938. Alus valmistui 15. elokuuta 1939. Se poistettiin alusluettelosta 1. tammikuuta 1964.
Lee Dong-gook
pienoiskuva|Lee Dong-gook vuonna 2009. Lee Dong-gook (s. 29. huhtikuuta 1979 Pohang) on eteläkorealainen jalkapalloilija. Pelipaikaltaan hän on hyökkääjä.
Lee on edustanut seuratasolla pisimpään kotimaassaan Jeonbuk Hyundai Motorsia mutta kävi pelaamassa myös Saksassa Werder Bremenin ja Englannissa Middlesbrough'n joukkueessa.
Etelä-Korean maajoukkueessa Lee on pelannut 104 ottelua ja tehnyt niissä 33 maalia vuosina 1998–2017. Hän pelasi vuosien 1998 ja 2010 MM-kilpailuissa.
Ronald Rivest
Ronald Linn Rivest (s. 6. toukokuuta 1947 Schenectady, New York, Yhdysvallat ) on yhdysvaltalainen tietotekniikan professori, salausasiantuntija ja yksi RSA-algoritmin keksijöistä. RSA:n ”R”-kirjain tarkoittaa Rivestiä. Hän on myös keksinyt symmetriset avainsalausalgoritmit RC2, RC4 ja RC5 sekä oli toinen RC6-algoritmin keksijöistä (RC1:tä ei koskaan julkaistu). ”RC” tulee sanoista Rivest Cipher tai Ron's Code.
Hän sai Turing-palkinnon vuonna 2002 yhdessä Adi Shamirin ja Leonard Adlemanin kanssa työstä julkisen avaimen salauksen parissa.
Nieuport 21
Käyttö Suomessa
thumb|Punakaartin Nieuport 21 (oikealla) ja [[Nieuport 10 -hävittäjät (vasemmalla) Tampereen Naistenlahden jäällä.]] Valkoiset saivat yhden Nieuport 21 -koneen (valmistusnumero 1 325) sotasaaliiksi Tampereella huhtikuussa 1918. Kone oli käytössä tunnuksella D86/18 4. huhtikuuta 1923 tapahtuneeseen poistoon asti.
Irakin vaakuna
Irakin vaakuna on Irakin tunnus. Se koostuu Saladinin kultaisesta haukasta. Haukan keskellä on kilpi, jossa on Irakin vuoteen 2008 asti käytetty lippu. Vaakunan alalaidassa lukee: الجمهورية العراقية (al-Jumhuriya al-`Iraqiya, Irakin tasavalta).
Alkuperäisessä vaakunassa vuodelta 1965 ei ollut kirjoitusta tähtien välissä, ja lippu oli siinä pystysuunnassa. Tämä versio oli käytössä vuoteen 2004 asti, jolloin se korvattiin versiolla, joka oli käytössä vuoteen 2008 asti. Vuonna 2008 vaakunasta poistettiin vihreät tähdet.
Purppura (heraldiikka)
pienoiskuva|120px|Esimerkkivaakuna, jossa näkyy purppura väri ja sitä vastaava skraffeeraus eli viivakuvaus. Purppura on heraldinen tinktuuri ja yksi heraldiikassa tyypillisesti käytetyistä viidestä väristä. Suomalaisessa heraldiikassa purppuran käyttö on rajoitettua, eikä se sovellu kilven väriksi. Englantilaisessa heraldiikassa se on huomattavasti harvinaisempi kuin muut neljä tyypillistä väriä, mutta on kuitenkin käytössä sadoissa vaakunoissa. Lippuheraldiikassa purppuran käyttö on yleisempää kuin vaakunoissa.
Purppuran tinktuurin väri on vuosien myötä vaihdellut. 1400-luvulta peräisin olevassa maalauksessa purppuraksi kuvattu väri on malvanvärinen. Joidenkin 1500-luvulla myönnettyjen vaakunoiden kuvauksissa puhutaan purppurasta, vaikka väri nimettäisiin nykyheraldiikassa murreyksi (tummanpunertava purppura). Winchesterin markiisin vaakunan kilvenkannattajat vuodelta 1616 ovat jälleen malvanväriset, ja Anne Cranmerille vuonna 1813 myönnetyssä vaakunassa purppura on tummaa violettia.
Purppuraa tinktuuria on aiemmin lähinnä runollisessa mielessä kutsuttu Merkuriuksen ja ametistin väriksi.
Sebastian Samuelsson
Samuelsson kilpaili maailmancupissa ensimmäisen kerran Östersundin pikakilpailussa joulukuussa 2016 sijoittuen 19:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Pokljukan normaalimatkalla kaudella 2018–2019. Ensimmäisen palkintosijansa hän saavutti oltuaan samalla kaudella kolmas Oberhofin pikakilpailussa. Hän sijoittui toiseksi Kontiolahden pikakilpailussa kaudella 2020–2021. Samuelsson saavutti ensimmäisen maailmancupin osakilpailuvoiton Kontiolahden takaa-ajokilpailuissa joulukuussa 2020. Maaliskuussa 2021 Samuelsson sijoittui Nové Měston ensimmäisessä pikakilpailussa toiseksi. Myös Östersundin pikakilpailussa hän oli toinen. Hän sijoittui maailmancupin kokonaiskilpailussa kuudenneksi, pikakilpailucupissa neljänneksi ja takaa-ajocupissa viidenneksi. Kaudella 2021–2022 Samuelsson voitti Östersundin molemmat pikakilpailut ja sijoittui jälkimmäisen pikakilpailun jälkeen kilpailussa takaa-ajossa toiseksi. Hochfilzenin takaa-ajossa hän sijoittui kolmanneksi. Oberhofin takaa-ajossa hän sijoittui toiseksi. Oslon pikakilpailussa hän oli kolmas. Hän sijoittui maailmancupin kokonaiskilpailussa kolmanneksi sekä pikakilpailun ja takaa-ajon cupeissa toiseksi.
Tikkurilan terveysasema
Tikkurilan sosiaali- ja terveysasema on Vantaan Tikkurilan kaupunginosassa sijaitseva rakennus, jossa toimii kaupungin sosiaali- ja terveysasema. Rakennus sijaitsee noin sata metriä Vantaan kaupungintalolta lounaaseen ja noin 350 metriä Tikkurilan rautatieasemalta länteen. Terveysaseman itäpuolella on vuonna 2021 valmistunut Tikkurilan kirkko. Rakennuksen pohjoinen sisäänkäynti on osoitteessa Kielotie 11 ja pääsisäänkäynti Unikkotien puolella.
Sarasvati (joki)
Sarasvati tai Saraswati on eräs Rigveda-eepoksessa mainittu joki. Sarasvatijoeksi on usein väitetty jo pitkälle kuivunutta Chaggar-Hakra-jokea. Mutta erään tutkijan mukaan Sarasvatijoki saattoi olla Afganistanissa sijaitseva Helmandjoki. kolmas vaihtoehto on, että Sarasvati olisi kuvitteellinen joki.
Näljänkä
thumb|250px|Näljänkää seututien 800 ja yhdystien 8980 risteyksessä pohjoiseen päin nähtynä. Näljänkä on kylä Suomussalmen kunnassa Kainuussa. Kylä sijaitsee noin 50 kilometriä luoteeseen Suomussalmen keskustaajamasta Ämmänsaaresta. Pohjois–eteläsuuntainen seututie 800 sekä itä–länsisuuntaiset yhdystiet nro 8390 ja nro 8980 risteävät Näljängän kylällä.
Kylän nimi on saamelaista alkuperää ja tarkoittaa järjestyslukua neljäs. Luku voi tarkoittaa joko Näljänkäjärveä, joka on vesistönsä neljäs järvi pääjärvestä laskien, tai kylää ympäröivää neljää suota.
Kylässä on toiminut oma kirkko, joka valmistui vuonna 1981. Nykyisin kirkkorakennuksen omistajana on yksityinen henkilö. Kylän viimeinen koulu, vuonna 1925 perustettu Leinolan koulu on lakkautettu, ja sitä käytetään nykyisin harrastuspiirien tilana. Näljängän seudulla oli aiemmin myös Kurkikylän kansakoulu (1945–1968). Suomussalmen viimeisenä kyläkouluna toimii vuonna 1927 perustettu Nivan koulu Näljängän eteläpuolella.
Liuskamerietana
Liuskamerietana (Tenellia adspersa) on meressä elävä pienikokoinen nilviäinen, joka kuuluu vapaakiduskotiloiden lahkoon (Nudibranchia). Se on yksi kolmesta Suomen rannikkovesissä elävästä merietanalajista.
Levinneisyys
Liuskamerietana on lähes kosmopoliitti laji. Sitä tavataan Atlantissa, Välimeressä, Itämeressä myös Suomen rannikolla sekä Tyynenmeren pohjoisosissa. Suomessa sen levinneisyys ulottuu rannikkoa pitkin likimain Porvoosta Poriin.
Yhdysvalloissa liuskamerietana on luokiteltu haitalliseksi vieraslajiksi.
Elinympäristö ja elintavat
Liuskamerietana viihtyy matalissa merenlahdissa, satama-altaissa, kanavissa ja jokisuiden murtovedessä. Laji sietää matalia suolapitoisuuksia aina kolmeen promilleen saakka. Ravinnokseen se saalistaa erilaisia polyyppieläimiä ja saattaa tuhota nopeasti suuriakin polyyppieläinesiintymiä.
Kaarniemenlahti
thumb|Kaarniemenlahden pohjukkaa itärannalta Hevossaaresta nähtynä. Kaarniemenlahti eli Salminlahti on pitkälle sisämaahan ulottuva matala merenlahti Suomenlahdessa Kotkan ja Haminan rajalla. Lahden pohjukkaan laskee Nummenjoki (Tavastilanjoki), joka on aikanaan toiminut Kymijoen itäisimpänä purkautumisväylänä. Kaarniemenlahden länsirannalla Kotkan puolella sijaitsee Kaarniemen kylä ja itärannalla Haminan puolella Salmin kylä. Suuren osan itärannasta käsittää kookas Hevossaari, joka on kasvamassa mantereeseen kiinni.
Kotkan ja Haminan välillä moottoritieksi uudistettu ja uudelleen linjattu valtatie 7 rakennettiin 1990-luvulla Kaarniemenlahden pohjukan yli Rantahaassa.
Aiheesta muualla
60.5425°N, 27.01556°W
Vallila
Vallila on pohjoisimpia Helsingin kantakaupunkiin kuuluvia kaupunginosia. Vallilan pohjoispuolelle jää Kumpula, eteläpuolelle jää Alppiharju, itäpuolelle jää Hermanni ja länsipuolelle jää Pasila. Rajana Hermannia vastaan on Hämeentie, Alppiharjua vastaan Aleksis Kiven katu.
Vallilan ja Kumpulan rajalla on leveä viheralue, Vallilanlaakso, jossa aivan Vallilan kerrostaloalueen vieressä on myös siirtolapuutarha. Vallilan kautta kulkevia vilkasliikenteisiä liikenneväyliä ovat myös Mäkelänkatu, Sturenkatu ja Teollisuuskatu. Vallilassa on asukkaita 10 375 (2019) ja työpaikkoja 20 300 (31.12.2015).
Historia
pienoiskuva|vasen|Puutaloja nykyisen [[Hämeentie (Helsinki)|Hämeentie 72–80:n kohdalla vuonna 1908. Taaimmaisena Vallilan kansakoulu.]] pienoiskuva|Puu-Vallilaa ilmasta. Osa Vallilasta sijaitsi alun perin laajalla suoalueella, johon kuului myös Sörnäisten järvi. Järvi kuivatettiin 1800-luvun alkupuoliskolla. Vallila kuului Helsingin asemakaavoitetun alueen liepeille 1840-luvulla muodostettuihin vuokra-alueisiin. Sitä asutti alun perin pääosin työväki. Ruotsinkielinen nimi Vallgård juontuu siitä, että alue oli aikoinaan Helsingin kaupunkilaisten karjalaitumena (ruots. vall 'nurmi'). Suomenkielinen nimi Vallila virallistettiin vuonna 1909 ja vahvistettiin kaupunginosan nimeksi vuonna 1959. Alueelle laadittiin jaotussuunnitelma vuonna 1908 ja lopullinen asemakaava vahvistettiin vuonna 1940.
Vallila on suurelta osin kerrostaloaluetta, mutta siellä on myös 1910-luvulla rakennettu pientaloalue, Puu-Vallila. Se oli pitkään purku-uhan alaisena, mutta se kunnostettiin 1980-luvulla.
Vallilan eteläosa vanhan Sörnäisten satamaradan molemmin puolin rakennettiin 1900-luvun alussa teollisuusalueeksi, jossa toimi muun muassa lääketehtaita sekä tekstiili- ja metallialan yrityksiä. Suurin teollisuuslaitos oli VR:n Pasilan konepaja, joka siis nimestään huolimatta sijaitsi Vallilan puolella. Satamarata siirrettiin 1960-luvulla kulkemaan Vallilan pohjoispuolitse, ja sen jälkeen vanhan radan varsilla olleet teollisuusrakennukset vähitellen purettiin tai muutettiin toimistorakennuksiksi. Entiselle VR:n konepajan alueelle rakennettiin 2010-luvulla uusi asuntoalue, Konepaja. Volvo-autoja maahantuoneen Oy Volvo-Auto Ab:n päätoimipaikka sijaitsi 1980-luvun lopulle saakka yhtiön rakennuttamassa, juuri ennen talvisotaa valmistuneessa kiinteistössä Sturenkadun varrella. Kyseinen rakennus on luokiteltu rakennushistoriallisesti arvokkaaksi ja on suojeltu.
Vallilan Elimäenkadulla sijaitsi Sonera-teleyhtiön (1998–2002) pääkonttori.
Oppilaitokset ja palvelut
Oppilaitoksista Vallilassa sijaitsevat Helsingin tekniikan alan oppilaitos (Vallilan ammattikoulu) ja Mäkelänrinteen lukio. Myös Helsingin yliopistolla on toimitiloja Vallilassa Teollisuuskadulla.
Julkisia palveluja Vallilassa ovat kirjasto, alakoulu ja Mäkelänrinteen uintikeskus. Mäkelänrinteen uintikeskuksen ja Mäkelänrinteen lukion väliin valmistui vuonna 2021 Urhea-halli ja sen läheisyyteen Urhea-koti. Ne muodostavat yhdessä Urhea-kampuksen, joka toimii Suomen huippu-urheilun keskuksena. MTV muutti vuoden 2022 joulukuussa Konepajan alueelle NCC:ltä vuokrattaviin tiloihin Fredriksbergin D-talossa.
Liikenne
Liikenneyhteydet Vallilaan ovat hyvät: kaupunginosan kautta kulkevat raitiovaunulinjat (1, 6, 7, 8 ja 9) ja noin 60 Helsingin sisäistä ja seudullista linja-autolinjaa. Lisäksi Sturenkadulta pääsee Lahdenväylän ja Tuusulanväylän kaukobusseihin ja Junatieltä Itäväylän kaukobusseihin. Uusi raitiovaunulinja Kalasatama–Pasila-raitiotie valmistuu Vallilanlaaksoon vuonna 2024.
Puisto- ja viheralueet
pienoiskuva|[[Dallapénpuisto sijaitsee Teollisuuskadun ja Aleksis Kiven kadun välissä.]] Vallilassa sijaitsevat seuraavat puistoalueet:
Vallilanlaakso, Vallilan puisto, Hollolan puisto, Hattulan lehto, Paavalinpuisto, Nokianpuisto, Puijon puistikko, Hauhon puisto, Hartolanpuisto, Keuruun puisto, Roineenpuisto, Elimäen puistikko, Jämsänpuistikko, Pälkäneenpuisto, Dallapénpuisto ja Konepajanpuisto.
Vallilanlaaksossa sijaitsevat vuonna 1932 perustettu Vallilan siirtolapuutarha sekä kaksi jalkapallokenttää. Vallilanpuistossa on myös vuonna 1908 perustettu jalkapallokenttä, ”Kuntsin kenttä”, jonka alle rakennetaan vuosina 2021–2023 pysäköintilaitos.
Elokuvissa
Risto Jarvan menestyselokuva Mies, joka ei osannut sanoa ei kuvattiin lähes kokonaisuudessaan Puu-Vallilassa kesällä 1975.
Vallilan peruspiiri
Vallilan peruspiiri kattaa Vallilan kaupunginosan lisäksi viereisen Hermannin. Peruspiirissä on asukkaita yhteensä 16 431 (1.1.2017).
Ford Taurus
Ford Taurus on neliovinen sedan, jota yhdysvaltalainen Ford Motor Company on valmistanut vuodesta 1985 lähtien. Nykyään auto on seitsemännessä sukupolvessa.
Damien Thorn
Damien Thorn on The Omen -kauhuelokuvasarjan keskushenkilö. Hahmo on esiintynyt elokuvissa Ennustus (1976), Kirous (1978), 7 tikaria – Omen III (1981) ja Omen IV – Riivaajan paluu (televisioelokuva, 1991) sekä ensimmäisen elokuvan uudelleenfilmatisoinnissa The Omen (2006). Damien Thornia ovat esittäneet Harvey Stephens, Jonathan Scott-Taylor, Sam Neill ja Seamus Davey-Fitzpatrick. Elokuvien lisäksi hahmo on esiintynyt myös niihin perustuvissa kirjoissa.
Damien syntyi 6. kesäkuuta 1966 kello 6:00 Roomassa Saatanan raiskaamalle sakaalille. Hän on antikristus ja hänen syntymäaikansa muodostaa luvun 666. Pienenä hän ei vielä tiedä identiteettiään mutta hyväksyy sen, kun helvetin lähettiläät ilmaantuvat hänen elämäänsä.
Shalkis
Shalkis oli saksalaisen liikemiehen Spiesenin salakuljetusalus, jolla kuljetettiin spriitä Itämerellä. Alus oli alun perin Saksan keisarikunnan laivaston ensimmäisen maailmansodan päätyttyä romutettavaksi määrätty sukellusvene.
Hankinta
Hampurilainen liikemies Spiesen osti ensimmäisen maailmansodan jälkeen romutettavaksi määrätyn sukellusveneen, josta poistettiin aseistus ja madallettiin kansirakennelmia. Spiesenin tavoitteena oli rakentaa ylivertainen spriin salakuljetusalus. Sukellusveneen tankkeihin mahtui 20 000 litraa spriitä. Sukellusvene nimettiin Shalkikseksi ja se purjehti Kreikan lipun alla.
Salakuljetus
Vaikka Shalkiksen tekniikka ja uusi käyttötarkoitus ei enää mahdollistanut sukeltamista, sitä oli vaikea havaita. Sukellusveneet rakennetaan hiljaisiksi, ja jo kohtalainen aallokko vaikeutti aluksen havainnointia tähystyksessä. Shalkiksen tiedetään tehneen useita matkoja Pohjanlahdelle. Norjalaisen kauppa-aluksen miehistö näki sen lokakuussa 1928 Kemin edustalla majakkalaiva Plevnan läheisyydessä. Ruotsin rannikkovartiosto pidätti aluksen kertaalleen, mutta joutui vapauttamaan sen todisteiden puutteessa. Salakuljetusmateriaalia ei näet tuolloin Shalkiksesta löytynyt.
Alus kuitenkin upposi törmättyään kreikkalaisen Attinan kanssa. Sen kahdeksanhenkinen miehistö (puoliksi virolainen, puoliksi saksalainen) pelastettiin Tallinnaan 31. joulukuuta 1928.
Anita O’Day
Anita O’Day (oik. Anita Belle Colton; 18. lokakuuta 1919 Chicago, Illinois, Yhdysvallat – 23. marraskuuta 2006 Los Angeles, Kalifornia, Yhdysvallat) oli yhdysvaltalainen jazzlaulaja.
Elämä
O’Day huomattiin paitsi laulajana, myös muuten poikkeuksellisen asenteensa vuoksi: hän ei suostunut perinteiseen naislaulajan rooliin perinteisine esiintymisasuineen, vaan käytti samanlaisia vaatteita kuin muu orkesteri. Vuosien mittaan hän esiintyi ajoittain suurten jazzorkestereiden kanssa, mutta teki välillä pitkiä aikoja myös soolouraa. O’Dayn ihanteita ja esikuvia laulajana olivat varsinkin Martha Raye, mutta myös Mildred Bailey, Ella Fitzgerald ja Billie Holiday. Viimeinen albumi Indestructible! ilmestyi 2006. Sitä ennen hän oli pitänyt 13 vuoden levytystauon.
Huumeet ja alkoholi aiheuttivat O’Dayn elämässä toistuvia ongelmia, ja hän kertoi niistä avoimesti muistelmissaan High Times, Hard Times. Vuonna 1967 hän oli vähällä kuolla yliannostukseen. Huumeet hän jätti, mutta kokonaan ilman päihteitä hän eli vasta elämänsä viimeiset kymmenen vuotta kaaduttuaan portaissa 1996.
Yksityiselämä
O’Day solmi ensimmäisen avioliittonsa 1937 rumpali Don Carterin kanssa, toisen avioliittonsa hän solmi 1942 golfammattilaisen Carl Hoffin kanssa. Hänellä ei ollut lapsia eikä muita lähiomaisia, vaan läheisin ihminen hänelle hänen kuollessaan oli manageri Robbie Cavolina.
Esiintymiset
O’Day kävi Suomessa kolmeen otteeseen, 1963 ja 1964 Linnanmäellä ja 1975 Pori Jazzissa.
Merkitys
Robbie Cavolinan ja Ian McCruddenin ohjaama dokumenttielokuva Anita O’Day: The Life of a Jazz Singer sai ensi-iltansa 2007.
Työmuisti
Työmuisti on muisti, joka tallentaa lyhytkestoisesti tietoa samalla kun aivot muokkaavat sitä. Tieto tulee työmuistin työstettäväksi aistimuistista. Työmuisti pitää asioita mielessä vain muutamia sekunteja. Työmuistista asia voi tallentua säilömuistiin, jossa olevat asiat voidaan muistaa pysyvästi. Jollei tietoa kerrata aktiivisesti, se katoaa muutamissa sekunneissa. Työmuistin toiminta liittyy läheisesti tarkkaavaisuuteen. Tiedon lyhytaikaisen taltioinnin lisäksi työmuistin tehtäviin kuuluu muistissa olevan tiedon käsittely.
Perinteisesti työmuistin kooksi on määritelty 7±2 toisiinsa liittymätöntä mieltämisyksikköä, mutta tutkimusten mukaan todellinen koko on 4. Ihmisen työmuisti pystyy vastaanottamaan 40-60 bittiä tietoa sekunnissa. Tämä vastaa lyhyttä lausetta.
Työmuisti koostuu aivosolujen yhteistyöstä ja perustuu hermosolujen toiminnan hetkelliseen tahdistumiseen. Sanamuistista vastaava aivojen etuotsalohkon alaosa pitää tiedon muistissa ja näkömuistista vastaava yläosa työstää sitä. Työmuistin suorituskyky riippuu pitkälti geeneistä. Sen yksilöllinen kapasiteetti näkyy eroina aivoalueiden vuorovaikutuksessa.
Baddeleyn ja Hitchin työmuistimalli
Baddeleyn ja Hitchin työmuistimalli (1974) koostuu keskusyksiköstä ja kahdesta alayksiköstä. Keskusyksikkö ohjaa tarkkaavaisuutta ja koordinoi tiedon hallintaa ja varastointia alayksiköissä. Alayksiköt ovat fonologinen kehä ja visuospatiaalinen muistilehtiö. Mallia on myöhemmin täydennetty episodisella taltiolla, joka yhdistää edellä mainituista alayksiköistä ja pitkäkestoisesta muistista tulevaa informaatiota ymmärrettäviksi tapahtumiksi.
Cowanin työmuistimalli
Cowanin mallissa työmuisti on se osa säilömuistia, johon tarkkaavaisuus kohdistuu.
Yhteys älykkyyteen
Työmuisti on voimakkaasti yhteydessä älykkyyteen. Kun se on muuttujana, erään tutkimuksen mukaan mentaalinen nopeus ja huomion kontrolli eivät olleet yhteydessä älykkyyteen, vaan nimenomaan yksinkertainen lyhytkestoinen muisti. Kyseessä saattaa olla kyky samanaikaisesti prosessoida ja tallentaa asioita. Sen heikkous voi haitata monimutkaista ajattelua. Muisti on yhteydessä luetun ymmärtämiseen jopa matemaattisesti samankykyisten ihmisten kesken. Joissain tutkimuksissa työmuisti on vahvemmin yhteydessä älykkyyteen kuin lyhytkestoinen muisti.
Oregonin yliopiston tutkimuksessa (joustava) älykkyys korreloi voimakkaasti (r=0,66) sen kanssa, montako objektia henkilön lyhytkestoiseen muistiin mahtui, muttei sen kanssa (r=-0,05), miten tarkasti hän muisti niiden (kuva)objektien yksityiskohdat.
Sekä älykkyys että työmuisti tai lyhytkestoinen muisti ennustavat hyvin opintomenestystä. Niiden merkitys romahtaa, jos muuttujaksi otetaan myös aiempi osaaminen. Tätä näytti selittävän se, että älykkyys vaikuttaa varhaiseen oppimiseen.
Kalevi Suoniemi
Kalevi Ensio Suoniemi (14. heinäkuuta 1931 Tampere – 17. kesäkuuta 2010 Tampere ) oli suomalainen telinevoimistelija ja olympiamitalisti sekä nostolava-autoja valmistavan Bronto Skyliftin perustaja.
Olavi Leimuvirta
Erkki Olavi Leimuvirta (s. 26. marraskuuta 1935 Helsinki) on suomalainen telinevoimistelija ja olympiamitalisti. Hän voitti olympiapronssia Melbournen kesäkisoissa 1956 voimistelun joukkuekilpailussa.
Kalevi Suoniemi
Urheilu-ura
Suoniemi voitti olympiapronssia Melbournen kesäkisoissa 1956 telinevoimistelun joukkuekilpailussa. Vuonna 1953 Suoniemi voitti pohjoismaiden mestaruuden joukkuekilpailussa ja vuonna 1957 Pariisissa henkilökohtaisen EM-pronssin renkailla. Suoniemi oli ennen kaikkea tasaisen varma moniottelija. Hän voitti moniottelun Suomen mestaruuden viidesti vuosina 1953, 1954, 1956, 1957 ja 1959 saaden näin omakseen vuodesta 1929 kiertäneen kiertopalkinnon, Jussi Mäntysen veistoksen Kihlaus.
Olavi Leimuvirta
Joukkuekilpailun kolmossijansa lisäksi Leimuvirta sijoittui Melbournen olympialaisissa 12-ottelussa 27:nneksi ja nojapuilla kahdeksanneksi. Rooman kesäolympialaisissa 1960 hän oli joukkuekilpailussa kuudes ja 12-ottelussa 33:s. EM-kilpailuissa hän sijoittui nojapuilla neljänneksi vuonna 1955. Pohjoismaiden mestaruuden hän voitti hevosella vuonna 1955 ja rekillä vuonna 1957. Suomen mestaruuksia hän voitti eri telineillä yhteensä seitsemän vuosina 1953–1963.
Kalevi Suoniemi
Urheilu-uran jälkeen
Suoniemi siirtyi urheilu- ja valmentajauransa jälkeen sähköasentajan töistä yrittäjäksi. Hän perusti vuonna 1968 yhdessä Aaro Laitisen kanssa Erikois-Teline Oy:n ja ryhtyi tekemään urakointia henkilönostinten avulla. Vuonna 1972 Suoniemi perusti yhdessä Laitisen kanssa Telinekeskus Oy:n, joka alkoi valmistaa Bronto-nimisiä henkilönostimia. Yhtiö on nykyään Bronto Skylift Oy Ab -nimisenä yksi maailman suurimmista isojen nostolava-ajoneuvojen ja palo- ja pelastusnostimien valmistajista.
Olavi Leimuvirta
Kilpauransa jälkeen Leimuvirta on toiminut voimistelumaajoukkueen johto- ja valmennustehtävissä sekä kansainvälisenä arvostelutuomarina.
Hwang Sun-hong
Hwang Sun-hong (s. 14. heinäkuuta 1968 Yesan) on eteläkorealainen jalkapalloilija. Pelipaikaltaan hän oli hyökkääjä.
Hwang pelasi seuratasolla kotimaansa lisäksi Saksassa ja Japanissa.
Etelä-Korean maajoukkueessa Hwang pelasi 103 ottelua ja teki niissä 50 maalia vuosina 1993–2002. Hän on vielä vuonna 2019 Etelä-Korean maajoukkuehistorian toiseksi paras maalintekijä. Hän pelasi vuosien 1990, 1994 ja 2002 MM-kilpailuissa. Vuoden 1994 kisoissa hän teki maalin Saksaa ja vuoden 2002 kisoissa Puolaa vastaan.
Filemon ja Baukis
pienoiskuva|Filemon ja Baukis, Adam Elsheimer, 1600. Filemon ja Baukis  ovat kreikkalaisessa mytologiassa vanha fryygialainen aviopari, joka ainoina ihmisinä kaupungissaan osoitti vieraanvaraisuutta naamioituneita jumalia, Zeusta ja Hermestä, kohtaan.
Kotikansainvälisyys
Kotikansainvälisyys tarkoittaa kansainvälistymistä kotimaassa. Se voi olla esimerkiksi tapahtumien järjestämistä ja ulkomaisten opiskelijoiden tutoreina toimimista, maahanmuuttajaopiskelijoihin tutustumista, kielten harrastamista ja vieraisiin kulttuureihin perehtymistä.
Filemon ja Baukis
Zeus ja Hermes saapuivat fryygialaiseen kaupunkiin tavallisiksi maalaisiksi pukeutuneina ja alkoivat kysellä kaupunkilaisilta yösijaa. He olivat kysyneet kaikilta muilta saapuessaan Baukiin ja Filemonin rähjäiselle mökille. Vaikka pariskunta oli köyhä, he olivat rikkaita naapureitaan kohteliaampia. Ruokaa ja viiniä vieraille tarjottuaan Baukis huomasi, että vaikka hän oli täyttänyt vieraiden lasit moneen kertaan, viininkaadin oli edelleen täynnä. Baukis ymmärsi, että hänen vieraansa olivat todellisuudessa jumalia, ja pudottautui polvilleen. Hänen miehensä teki samoin. Filemon ajatteli, ettei vaatimaton ateria ollut jumalallisille vieraille tarpeeksi hyvä, ja hän päätti pyydystää, tappaa ja valmistaa vierailleen ateriaksi talon pihalla kulkevan hanhen. Mutta kun Filemon meni pyydystämään hanhea, se pakeni Zeuksen syliin. Zeus sanoi, ettei hanhea tarvitsisi teurastaa, vaan Filemonin ja Baukiin tulisi lähteä kaupungista. Zeus kertoi aikovansa tuhota kaupungin ja kaikki ihmiset, jotka olivat torjuneet hänet. Hän kehotti Filemonia ja Baukista kiipeämään vuorelle ja olemaan vilkaisematta taakseen ennen kuin olisivat saavuttaneet huipun.
Kotikansainvälisyys
Koulussa kotikansainvälisyys tarkoittaa sellaisia kansainvälisiä oppimisympäristöjä ja oppimisen sisältöjä, joita voidaan hyödyntää oman koulun tiloissa ja lähiympäristössä, kuten tutustumalla oman koulun ja seudun kielelliseen ja kulttuuriseen monimuotoisuuteen (kuten oppilaan oman suvun kulttuuriset rakennusaineet, koulun ulkomaalaistaustaiset oppilaat ja opettajat), osallistumalla internet-pohjaisiin kansainvälisyyshankkeisiin tai tutustumalla oman alueen elinkeinoelämän kansainvälisyyteen.
Miten kotikansainvälisyyttä toteutetaan?
Kotikansainvälisyyttä toteutetaan oman koulun tiloissa ja lähiympäristössä, avaamalla silmät ja korvat läsnä olevalle monikulttuurisuudelle ja kansainvälisyydelle. Kotikansainvälisyys voi olla myös tieto- ja viestintäteknologian mahdollistamaa virtuaalista yhteistyötä toisen maan koulujen kanssa, jopa yhteisenä opetuksena maiden välillä. Kansallinen kansainvälisyys on käsitteenä uusi, mutta siihen liittyvä toiminta tuttua: tutustutaan autenttiseen kansainvälisyyteen tai parhaaseen kansainväliseen osaamiseen kotimaassa. Voidaan esimerkiksi tehdä opettaja- ja oppilasvierailuja eri maiden lähetystöihin ja kulttuurikeskuksiin, korkeakoulujen kansainvälisiin keskuksiin tai kielikouluihin tai tutustutaan kansallisesti merkittävien kansainvälisten yhteistyöverkostojen toimintaan.
Juuret korkeakoulussa
Kotikansainvälisyyden käsitteen esittelivät alankomaalaiset korkeakoulujen kansainvälisyyden tutkijat 1990-luvun lopulla. Korkeakouluissa käsite otettiin ilolla vastaan: onhan tosiaan niin, että korkeakoulujen opiskelijoistakin vain pieni osa voi suorittaa opintoja ulkomailla. Valtaosa opiskelijoista suorittaa kaikki opintonsa kotimaassa, mutta heidänkin pitää voida oppia kansainvälisyyteen liittyviä tietoja, taitoja ja asenteita. Luotiin käsite Internationalisation at Home, IaH, joka suomalaisten kv-koordinaattorien parissa käännettiin kotikansainvälisyydeksi. European Association for International Education pitää yllä kotikansainvälisyyteen perehdyttävää sivustoa.
Koulujen kansainvälisyys
Koulujen kansainvälisyyttä voidaan määritellä ja kuvata sen mukaan, millaista osaamista sen avulla pyritään synnyttämään ja vahvistamaan. Kansainvälisyys koulussa voi olla esim.: 1) kansainvälisyystaitojen omaksumista ja lisäämistä - sisältäen kielitaidon ja kulttuurien tuntemuksen 2) koulun oman osaamisen syventämistä tai lisäämistä jossain koululle tärkeässä asiassa 3) monikulttuuriseen toimintaympäristöön valmentautumista/ kulttuurienvälisyyttä 4) globaalin vastuun ymmärtämistä ja omaksumista/globaalikasvatusta.